**PATVIRTINTA:**

**Vilniaus ,,Atgajos” specialiosios mokyklos**

 **Direktorės Editos Astapovičienės**

**Įsakymu Nr.\_\_\_\_\_\_\_\_\_\_\_\_\_\_**

**VILNIAUS ,,ATGAJOS” SPECIALIOSIOS MOKYKLOS DARBUOTOJŲ VEIKSMŲ**

**MOKINIUI SUSIRGUS AR PATYRUS TRAUMĄ MOKYKLOJE**

**IR TEISĖTŲ MOKINIO ATSTOVŲ INFORMAVIMO**

**APIE MOKYKLOJE PATIRTĄ TRAUMĄ AR ŪMŲ SVEIKATOS SUTRIKIMĄ**

**TVARKOS APRAŠAS**

1. **BENDROJI DALIS**

1. Sveikatos priežiūrą bendrojo ugdymo mokyklose reglamentuoja teisės aktai:

1.1. VISUOMENĖS SVEIKATOS PRIEŽIŪROS ORGANIZAVIMO MOKYKLOJE TVARKOS APRAŠAS (PATVIRTINTA Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 (Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymo Nr. V-966/V-672 redakcija, paskelbta TAR 2016-07-22, i. k. 2016-20912);

1.2. LR Sveikatos apsaugos ministro 2007 m. rugpjūčio 1 d. įsakymas Nr. V-630 „Dėl visuomenės sveikatos priežiūros specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“ (Žin., 2007, Nr. 88-3492, Žin., 2009, Nr. 89-3816, Žin., 2011, Nr. 29-1371);

1.3. LR Sveikatos apsaugos ministro 2011 m. rugpjūčio 10 d. įsakymas Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (Žin., 2011, Nr. 103-4858).

1.4. Lietuvos Respublikos švietimo ir mokslo ministro 2000 m. vasario 11 d. įsakymu Nr. 113 „Dėl moksleivių nelaimingų atsitikimo tyrimo, registravimo ir apskaitos nuostatų“ (Žin., 200, Nr. 15-403)

2. Visuomenės sveikatos priežiūros organizavimo mokykloje tvarkos aprašo III skyriaus VISUOMENĖS SVEIKATOS PRIEŽIŪROS SPECIALISTO (toliau – VSPS) FUNKCIJOS, TEISĖS IR PAREIGOS p. 17.11. įpareigoja visuomenės sveikatos priežiūros specialistą (toliau –VSPS) teikti ir (ar) koordinuoti pirmosios pagalbos teikimą Mokykloje; p. 17.12. įpareigoja VSPS tikrinti mokinių asmens higieną, p. 17.13. planuoti ir taikyti užkrečiamųjų ligų ir jų plitimo profilaktikos priemones pagal kompetenciją, p. 17.14. dalyvauti įgyvendinant užkrečiamosios ligos židinio ar protrūkio kontrolės priemones.

3. LIETUVOS HIGIENOS NORMOS HN 21:2011 „MOKYKLA, VYKDANTI BENDROJO UGDYMO PROGRAMAS. BENDRIEJI SVEIKATOS SAUGOS REIKALAVIMAI “III skyriaus p. 9 nurodyta, kad Mokyklos darbuotojai gali dirbti tik teisės akto nustatyta tvarka pasitikrinę sveikatą ir įgiję žinių higienos, o pedagoginiai darbuotojai ir pirmosios pagalbos teikimo klausimais bei turėti sveikatos žinių atestavimo pažymėjimus. Asmens medicininė knygelė (sveikatos pasas) (forma Nr. F048/a) ir sveikatos žinių atestavimo pažymėjimai ar jų kopijos laikomi mokykloje vadovo nustatytoje vietoje.

4. Visuomenės sveikatos priežiūra Mokykloje vykdoma pagal Mokyklos visuomenės sveikatos priežiūros veiklos planą (toliau – Veiklos planas), kuris yra sudedamoji Mokyklos mokslo metų / metinės veiklos programos dalis.

5. VSPS ir mokyklos pedagoginiai darbuotojai privalo mokėti teikti pirmąją (ne medicininę) pagalbą.

6. VSPS neturi teisės atlikti asmens sveikatos priežiūrai priskirtų licencijuotų paslaugų (duoti vaistų, daryti injekcijas).

7. Neturint būtinosios kvalifikacijos bei licencijos asmens sveikatos priežiūros paslaugų teikimui, tokie veiksmai yra neteisėti ir neleistini.

8. Vadovaujantis Asmens sveikatos paslapties kriterijais, patvirtintais Lietuvos Respublikos sveikatos apsaugos ministro 1999 m. gruodžio 16 d. įsakymu Nr. 552 „Dėl Asmens sveikatos paslapties kriterijų patvirtinimo“, užtikrinamas Mokinių asmens sveikatos informacijos konfidencialumas.

1. **MOKYKLOS DARBUOTOJŲ VEIKSMAI MOKINIUI SUSIRGUS AR PATYRUS TRAUMĄ MOKYKLOJE**

1. Į įvykio vietą (klasę, sporto salę, koridorių, mokyklos kiemą) skubiai kviečiamas mokyklos visuomenės sveikatos priežiūros specialistas (toliau – VSPS) arba susirgęs ar patyręs traumą mokinys nuvedamas į sveikatos kabinetą.
2. Jeigu VSPS mokykloje įvykio metu nedirba, pirmąją pagalbą susirgusiam ar patyrusiam traumą mokiniui privalo suteikti įvykio vietoje arba arčiausiai jos esantys pedagogai.

*Pirmoji pagalba – tai paprasti veiksmai, siekiant turimomis priemonėmis išsaugoti nukentėjusiojo žmogaus gyvybę ir sustabdyti sveikatą žalojančius veiksnius. Draudžiama mokiniui, susižalojus ar ūmiai sutrikus jo sveikatai, savo nuožiūra duoti vaistus.*

1. Suteikus pirmąją pagalbą ir įvertinus mokinio būklę, informuojami:

3.1. nukentėjusiojo mokinio tėvai/globėjai/teisėti mokinio atstovai (priklausomai nuo būklės):

3.1.1. telefonu;

3.1.2. el. paštu;

3.1.3. per elektroninį dienyną.

3.2. mokyklos administracija (direktorius, direktoriaus pavaduotoja ugdymui);

 4. Mokinio sveikatos būklei staigiai blogėjant, kviečiama GMP (telefonas 033 visuose tinkluose).

4.1. Jeigu GMP susirgusį ar patyrusį traumą mokinį veža į gydymo įstaigą, dar neatvykus tėvams/globėjams/teisėtiems mokinio atstovams, rekomenduojama skirti lydintįjį asmenį (VSPS ar mokyklos administracijos atstovą, ar mokytoją).

5. Mokyklos VSPS, ar kitas įgaliotas asmuo, įvertinęs mokinio būklę, informuoja jo tėvus ar globėjus, rekomenduojant paimti mokinį iš mokyklos, kai:

5.1. mokiniui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi), apžiūrų metu randama utėlių ar glindų;

5.2. mokinio liga riboja jo dalyvavimą ugdymo procese;

5.3. mokinio liga kelia pavojų kitų mokinių ir darbuotojų sveikatai.

6. Nustačius 5 punkte nurodytus mokinio sveikatos sutrikdymo požymius, mokinys nukreipiamas į VSPS kabinetą ir stebimas kol atvyksta mokinio tėvai ar globėjai.

7. Neatvykus Vaikui į mokyklą Tėvai informuoja klasės vadovą dėl neatvykimo nurodant priežastį.

7.1. iki trijų dienų mokinio praleistas pamokas gali pateisinti tėvai;

7.2. neatvykus į mokyklą dėl ligos, už praleistas pamokas mokinys ar tėvai (globėjai) privalo pristatyti gydytojo pažymą, kurioje nurodyta, jog Mokinys sveikas ir gali dalyvauti ugdymo procese.